Cupa „Nicușor Marcu” la baschet, eveniment sportiv-educativ, În 24-26 mai, în memoria regretatului antrenor albaiulian
Cupa „Nicușor Marcu”, un eveniment sportiv-educativ organizat în Cetatea Marii Uniri în memoria fostului antrenor și director al Liceului cu Program Sportiv Alba Iulia, a ajuns la a treia ediție, programată în perioada 24-26 mai. În Sălile de Sport „Nicușor Marcu” a LPS Alba Iulia și a Universității „1 Decembrie 1918” va avea loc un turneu Under 14 feminin la care participă 8 echipe (LPS Alba Iulia, ACS Zeiden Hoops Brașov, ACS Smart Basketball Team Cluj-Napoca, WildCats Baia Mare, CSȘ Premium Sibiu, CSM Brașov, MP Sport Timișoara și CSȘ Gloria Arad).
Cupa „Nicușor Marcu” reprezintă totodată o inițiativă de suflet dedicată memoriei fostului antrenor care a inspirat multe generații, plecat dintre noi în august 2021, la vârsta de 51 de ani
Astfel, se va disputa, din nou, un meci demonstrativ între foste jucătoare ale antrenorului Nicușor Marcu, iar la eveniment sunt așteptate și baschetbaliste care activează în Liga Națională de baschet feminin. Va fi din nou o tombolă, dar și o acțiune caritabilă, de susținere a copiilor bolnavi de cancer, prin colaborarea cu Asociația Little People România. În plus, organizatorii au invitat la eveniment, într-un schimb de experiență, reprezentanții unei școli sportive din Serbia (elevi și profesori). În program mai sunt cuprinse cursuri și seminarii educative susținute de specialiști în domeniu, cum ar fi de mental performance coaching, educație financiară, nutriție, pregătire fizică și dezvoltare, dar și pentru antrenorii de baschet. „Motivul pentru care organizăm acest eveniment este pentru a dezvolta sportul, baschetul la nivel local și național dar și de a promova un stil de viață activ și sănătos, în rândul copiilor, adolescenților și adulților”, au transmis reprezentanții organizatorilor. (
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Sport
Judoka Alexandru Sibișan și Laura Bogdan, din nou pe podium: Sportivii de la Clubul Sportiv Unirea Alba Iulia, campioni naționali la Campionatul Național Individual U 23
Judoka Alexandru Sibișan și Laura Bogdan, din nou pe podium: Sportivii de la Clubul Sportiv Unirea Alba Iulia, campioni naționali la Campionatul Național Individual U 23 Judoka Alexandru Sibișan și Laura Bogdan, legitimați la Clubul Sportiv Unirea Alba Iulia, au obținut titlul de campioni naționali la Campionatul Național Individual U 23, desfășurat în 10-11 mai […]
Secțiune Articole Similare
-
Politică Administrațieacum 4 zile
-
Politică Administrațieacum 4 zile
-
Opinii - Comentariiacum 3 zile
Martorii de bord – Care sunt cele mai importante semne din tabloul de bord al maşinii
-
Sănătatea și naturăacum o zi
-
Actualitateacum 4 zile
Duminica Tomii 2023. Ce e bine să faci pentru sănătate și viață lungă
-
Opinii - Comentariiacum 4 zile
11 mai 1968: A început construcția primului autoturism românesc, Dacia